rlitschk/wikidir huggingface dataset:
Umami (jap. 旨味, boar. „fleischi und heazhoft, woischmeckad“) is a Gschmocksrichtung, so wia saua, siass, soizig... Es is a voimundiga Gschmo. De Gschmoqualitet umami wead durch Glutamat ausglest. Glutamat is bei uns vor oim ois Gschmovasteaka in da Fertignoahrung z findn. Anthelm Brillat-Savarin: Physiologie des Geschmacks. Heyne, Minga 1976, ISBN 3-45342-016-0. Dietrich von Engelhardt/Rainer Wild (Hrsg.): Geschmackskulturen. Vom Dialog der Sinne beim Essen und Trinken. Campus Verlag 2006, ISBN 3-593-37727-6 Thomas Hauer (Hrsg.): Das Geheimnis des Geschmacks. Aspekte der Ess- und Lebenskunst. Anabas Verlag 2005, ISBN 3-87038-366-6 F. Laugerette et al.: CD36 involvement in orosensory detection of dietary lipids, spontaneous fat preference, and digestive secretions. In: J Clin Invest. 115, Nr. 11, 2005, ISSN 0021-9738, S. 3177–3184.
Der Affe und der Bräutigam is a Poss'n mit G'saung in drei Akt vom Johann Nestroy. Des Stückl is 1836 entstaund'n und aum 23. Juli von dem Joahr im Theater an der Wien zum eascht'n Moi aufg'füaht wua'n. Weu da Wilhelm etliche Zauwatricks zagt, wiad a von de einfältich'n Vawaundt'n von sein Geliebt'n Berta füa'r an Hex'nmasta g'hoit'n. Aussadem mechtat da Flachkopf sei' Tochta unbedingt aun sein' Jugendfreind Mondkalb vaheirat'n. Dea vakleid't si – um dera viechanarrisch'n Berta zum imponia'n – ois Åff'. Sei Diena Hecht mant dazua: „Sie haben lange Hände, haben ein gagerlbeinernes G'stell, mit einem Wort, bei Ihnen macht's nur der Frack, sonst wären sie ganz Aff'.“ (Erster Akt, fünfzehnte Szene) Gleichzeitich is a echta Åff' aus ana Menascharie auskumma und treibt si in Flachkopf sein Haus und Goat'n umadum. Da Mondkalb, dea wo in Wilhelm eb'nfois füa'r an Hexa hoit, wiad von dem mit ewicha Vazauwarung in an Åff'n bedroht, waunn a nua'r a anzich's Wuat red't. Jetzt'n wea'n da verkleidete und da echte Åff' aundauand mitanaunda vawechs'lt und da Flachkopf prigelt ollweu in foisch'n, damit dea da Berta a Freid' måch'n soi: „Her da, du obstinates Biest, ich werd' dich lernen, den Melancholiker spielen, du
De Melanie Maie (* 24. März 1989 in Linz) is a Sängarin vo Owaöstareich. Am Aunfaung hods auf Englisch gsungan, owa boid is auf de boarische Mundoat gwechslt. Se is scho fruah drauf kumman, dass de Musi des richtige fia se is. Mit ocht Joah hods Flöte spüün gleant. Drum is aa ins BORG mim Schwerpunkt Popularmusi gaungan und hod 2009 maturiat. 2006 woa's soweit, da hod de Kloane de easchte Single „I wanna know what is love“ aussebrocht, kuaz nocha scho des erste Dialektliadl „Weust nur du mi glücklich mochst“. 2008 is mit ihra Bänd zan easchtn Moi vua Publikum auftredn, 2009 hods beim Grand Prix vo da Volksmusik Wien mim Titl „I g’hör nur dir“ mitgmocht. Oa Joa späda is in Bad Kleinkirchheim bei Wenn die Musi spielt mim Liad „Österreich“ auftredn. Oibm: Deinetwegen Singles: I wanna know what is love Weust nur du mi glücklich mochst Österreich Wennsd da sicher bist Sog zu mir I wü die Wöd sehn Auf ana Wolkn Deinetwegen - Duett mim Michael Hoffmann I bin a Teil vo dir End vom Regnbogn I ghear nur dir I hob kane 7 Lebn Owa heite Kannst du jetzt meine Narben sehn Hoamseitn vo da
De Toulouse Business School is 1903 gründt worn. Des is a private, staatli oakannte wissenschoftliche Business School und hod Standoate in Paris, London, Barcelona, Casablanca und Toulouse. De Houchschui fiat transnationale Masta-Programme, Promotions- und MBA-Programme und Seminare zua Weidabuildung vo Managan duach. De TBS hod de „Driple Crown“ dahoitn, d. h. sie is vo oin drei wichtign internationaln Akkreditierungsagenturn – AACSB, AMBA und EFMD (EQUIS) oakannt und hod jährli 4300 Studentn sowia 5000 Führungskräft aus iba 90 Nationa. As Oiumni-Netzwerk hod 30.000 Mitglieda in 75 Ländan aus 100 Nationa. Toulouse Business School amplifie sa stratégie internationale TBS conserve sa triple couronne. Archiviert vom Original [1] am 24. Novemba 2015; abgerufen am 7. Dezember 2015. Offizielle Hoamseitn von Toulouse Business School
Da Heinz Zemanek (* 1. Jenna 1920 in Wean; † 16. Juli 2014 a do) woar a östareichischer Uni-Professa, dea wos an vo de easchtn voiständig aus Transistoan aufbautn Computa baut hot. Ea hot on da Technischn Hochschui in Wean (de wos heit Technische Universität haast) Nochrichtntechnik studiat und is daun duatn Professa woan. Bis 2006 hot a jeds Joa no zwa Vualesungen khoidn. In de Fuffzga-Joahr hot a mit no a poa Leit es Mailüfterl baut. Des is ana vo de easchtn Computa gwesn, wo kane Elektronenreahn mea eibaut woan, sondan dea scho voiständig mit Transistoan gwerklt hot. In Namen Mailüfterl hot a deshoib gnomma, weu es vuahea scho an Computa mitn Namen Whirlwind (des is englisch und haaßt Wirwesturm) gebm hot und a gmant hot, so an stoakn Computa kemma net baun, oba fia a Mailüfterl weadsscho reichn. Es Mailüfterl komma se jetzn in Technischn Museum in Wean anschaugn.
Da Hernoisa (dt. Hernalser) is a Büro- und Wohnhochhaus aum Hernoisa Giatl 1 im 17. Weana Gemeindebezirk Hernois. Da Heanoisa is in de Joah 2012 bis 2014 auf da Stöö vom ehemolign Hotöö Hernoisa Hof baut wuan, nochdem de Flächn joahrelaung nua ois Parkplotz gnutzt wuan is. Ea liagt aun da Eckn Hernoisa Giatl/Friedmanngossn/Veronikagossn und is mit da U6, sowia den Linian 2 und 33 bis zua Station Josefstädter Straße eareichboa. Genaroiuntanehma woa de Firma Porr. Da Hernoisa vafügt iwa zwööf owairdische und via untairdische Gschoße. Ea is a Stoibedau-Skelettbau mit an siebmeckadn Grundriss, is ca. 24 laung, 22 m broad und 45 m hoch; de Fassod bsteht aus hintalüftetn Alublechelementn. Des hagliche woa, dass kaum a Plotz fian Baubetrieb vuahaundn woa, drum woa de Gschicht bautechnisch vü intressaunta ois wia z. B. beim DC Tower, obwohl dea vü hecha is. In da Mittn vom Gebaide bfindt se de Easchliaßungszone. Duat hauma zwoa grode Stiagn, de gaunzn Steigleitungan und drei Lifte, wovon da gaunz rechte ois Feiawehrlift ausgfiaht is. Ea fiaht vo da Tiafgaragn bis auffezua, de aundan beidn fiahn eascht vom Erdgschoß weg. Im 2. bis 4. UG is de Tiefgarage, de dastreckt se bis unta de Friedmanngossn untan
Ois Wärmestrom Φ bezeichnet ma de iwatrogane Wärmemenge Q bezogn auf a bstimmte Zeideiheit. De Eiheit vom Wärmestrom is Watt. [Φ] = W. Φ = d Q d t {\displaystyle \Phi ={\frac {dQ}{dt}}} mit: Φ ... Wärmestrom [W] Q ... Wärmemenge [J] t ... Zeit [s] Wärme und Feichtn Wärmestromdichtn Wärmekapazität
Ois Wärmestromdichtn q bezeichnat ma den Wärmestrom bezogn auf a bstimmte Flächn, z. B. 1 m². De Eiheit vo da Wärmestromdichtn is Watt pro Quadratmeda. [Φ] = W/m². q = Φ A {\displaystyle q={\frac {\Phi }{A}}} mit: q ... Wärmestromdichtn [W/m²] Φ ... Wärmestrom [W] A ... Flächn [m²] Bei an homogenan Bautäu kaunst da de Wärmestromdichtn fia de Wärmeleitung aa iwa de Dickn vom Bautäu, de Wärmeleitfähigkeit und dem Temperatuauntaschied berechna. q = − λ ⋅ Δ T d {\displaystyle q=-\lambda \cdot {\frac {\Delta T}{d}}} mit: q ... Wärmestromdichtn [W/m²] λ ... Wärmeleitfähigkeit [W/mK] ΔT ... Temperatuadifferenz zwischn innan und außn [K] d ... Dickn vom Bautäu [m] Fia de Wärmestrohlung kaunst da de Wärmestromdichtn iwa de fuigande Fuaml ausrechna. Jeda Keapa sendt Wärmestrahlung aus, bei üblichn Temperatuan (-10 bis 60 °C) is des Infrarotstrohlung, auf da Sunn, wo's 6000 °C hod, is des sichtboas Liacht. q = ϵ ⋅ σ ⋅ T 4 {\displaystyle q=\epsilon \cdot \sigma \cdot T^{4}} mit: q ... Wärmestromdichtn [W/m²] ε ... Emissionsgrod: ε = 0 ... koa Emission, ε = 1 ... maximole Emission (hängt aa no oh vo da Wöönläng, owa des kenn ma vanochlässign) σ ... Stefan-Boltzmaunn-Konstantn [W/m²K4], σ = 5,67
Vorarlberg oder aa Vororlberg isch s westlichste Bundesland vo Östareich. Die Haptstod hoaßt Bregenz. Im Gegensotz zum onderen Östareich wead die alemannische Mundort gsprochn. Vorarlberg untertoalt sich in vier Bezirke und 96 Gmoana. 5 davon sein Städt. Die Bezirke hoaßn: Bludenz Bregenz Dornbirn Feldkirch Die Städt hoaßn: Bludenz Bregenz Dornbirn Feldkirch und Hohenems Statistik Austria – Bevölkerung zu Jahresbeginn nach administrativen Gebietseinheiten (Bundesländer, NUTS-Regionen, Bezirke, Gemeinden) 2002 bis 2023 (Gebietsstand 1.1.2023) (ODS) Bevölkerung zu Jahresbeginn seit 2002 nach zusammengefasster Staatsangehörigkeit – Vorarlberg, Statistik Austria Regionales BIP, verfügbares Einkommen und Beschäftigung 2014, Statistik Austria Arbeitslosigkeit, Beschäftigte und ALQ nach Bundesländern (AL083) April 2015 (MS Excel; 36,6 kB), Arbeitsmarktservice Österreich, abgerufen am 14. Dezember 2015
De Wärmekapazität C gibt de Wärmemenge au, desd brauchst, um de Temperatua vo an Stoff um oa Kelvin zan eahähn. De Eiheit vo da Wärmekapazität is Joule pro Kelvin. [C] = J/K. C = Q T {\displaystyle C={\frac {Q}{T}}} mit: C ... Wärmekapazität [J/K] Q ... Wärme [J] T ... Temperatua [K] Wärme und Feichtn Wärmestrom Spezifische Wärmekapazität
Da Wärmeduachgaungskoeffizient U [W/m²K] is da Kehrwert vom Wärmeduachgaungswidastaund. Ea gibt au, wöchane Wärmemenge in ana Sekundn bei 1 K Temperatuadiffarenz duach a Bautäuowaflächn von 1 m² valuan geht. Fricha is a ois k-Wert bezeichnat wuan. U = 1 R T {\displaystyle U={\frac {1}{R_{T}}}} Da U-Wert suitat meglichst kloa sei. In da Bauuadnung bzw. OIB-Richtlinie san de Grenzwert' auge'm, de zan eihoidn san, z. B.: Waundln gegn Außnluaft oda unbehoazte Dochraime: 0,35 W/m²K Waundln gegn unbehoazte, frostfreie Gebaidetäu (ausgnumman Dochraime): 0,60 W/m²K Eadberührte Waundln und Bödn: 0,40 W/m²K Fensta gegn Außnluaft in Wohngebaidn: 1,40 W/m²K Deckn und Dochschrägn gegn Außenluaft oda duachlüftetn Dochbodn: 0,20 W/m²K Schau ma uns amoi a Beispü au, dass sehts, wia des owerennt. Gegebn sei a Außnwaund, 25 cm dick (Lambda = 0,17 W/mK), mit 10 cm Dämmung aus Expandiertm Polystyrol EPS (Lambda = 0,04). Den Putz vanochlässign mia. Ois easchtas miass ma uns ihn Wärmeduachgaungswidastaund RT ausrechna. Do steht im Artikl de Fuaml drin und drunta, wos de anzlnan Fuamlzeichn bedeitn, und in wöcha Eiheit dass zan eisetzn san. De Fuaml laut': R T = ∑ d λ + R s , i + R s , e {\displaystyle R_{T}=\sum {\frac {d}{\lambda }}+R_{s,i}+R_{s,e}} Do setz
De Newtonschen Axiome (aa Newtonsche Gsetze) san 1687 vum Physika Isaac Newton vaeffentlichd woan. De drei Axiom buildn dös Fundamend von da Klassischn Mechanik. Des easchte Gsetz (Trägheitsprinzip) sogt, doss a Körpa solaung in sein Zuastaund von da Ruhe oda oana gleichfeamign Bwegung bleibt, solang koa eissare Kroft auf eahm eiwiakt. Des nent ma de Trägheit von oana Masse, und de is umso gresser, je gressser doss de Massn von dem Trumm is. Des zwoate Gsetz (Grundgsetz) sogt, doss ma si de nodwendige eissare Kroft ausrechna ko, indem daduach doaa ma de Massn mit da Bschleunigung muidipliziat: F → = m a → {\displaystyle {\vec {F}}=m{\vec {a}}} (De Pfäi san do, wäu jo de Kroft in a bstimmde Richtung wiakn duat). Des dridde Gsetz (Wechslwiakungsgsetz) sogt, doss, wenn a Kerpa auf oan zwoatn Kerpa mid oana Kroft eiwiakt, daunn wiakt da zwoate Kerpa mid da sööm Kroft aufn easchtn ei. Des hoasst, doss auf a jede Aktion a genau so goße gegngsetzte Reaktion eafuigt.
Krone (Plural: Kronen, vo lateinisch : corona ‚Kronz‘) stähd fia: Obkiazung fia de Kronen Zeidung, des is a estareichische Dogeszeidung Krone ois Zeichn fiaran Monarchn, dossa da Schef is und wosa bei offiziöön Gschichtln am Schedl trogd; des is sowos wiara Kranzl aus Metoi, meist aus Goid und mid oin meglichn Glumpat vaziad, damiz aa wos gleichschaud Baamkrone, dea Täu vo an Baam, wo de Bladdln san Kronbladdl, de innan Bladdln vo ana Bliah Krone (Edlstoa), da Owatäu vo an gschliffanan Edlstoa Krone (Eihheit), a Eihheit vo da Masse Krone (Heraldik), a Ölement vo an Woppn in da Heraldik, des is de Woppnkunde Krone (Huaf), a bstimmda Täu vo an Huaf Krone (Eadopfe), a Suatn vo Eadäpfe as kloane Radl af ana Oambaunduah, mid dem wos mas afziagd und eihstööd da oware Raund vo ana Maua Zauhkrone, dea Täu vo de Zähnd, dea wos ausn Zauhfleisch ausseschaud, originäu oda kinstli, waunn vo de eiganan Zähnd scho wos fööt
Aa Krone is a sauteire Zierde fian Schädl von an Heascha. Meistns is aus Goid und Edlstaana gmocht, hauptsächlich fia christlich-oomdländische Kenig oda Kaisa. Des Zeigs soi de Mocht und des Renommee doastöön und is a Symboi, doss da Träga iwaraa bstimmtes Voik odaraa Territorium heascht. Wegn dem is „die Krone“ aa a Synonüm fiaraa Kenig- oda Kaisatum. Des Drogn von Kronan is im oidn Orient aufkumman. Scho im oidn Ägypten und im antiken Griechenland haum de Heascha a Krone am Schedl ghobt (Atef-Krone), a Königsbinde odara Diadem. De Persakenig haum zu de easchtn gheat, dena eanare Krone gschlossn woan, de wos ma Tiara ghaßn hod. De Fuam is speda von de byzantinischn Kaisa iwanumman wuan, owaraa von de Päpst, de wos bis 1964 sogoa a dreifoche Krone umanaunda zaaht haum. De remischn Kaisa haum aa Diadem oda in Lorbeerkranz von de ImperatorImparatoan ois Zeichn von eahnara Mocht drogn. Bei de Germanen woa des a Hööm odara Stirnraafn. De easchtn Kronan woan no offn, ma hod glei gsegn, doss des weidaentwicklte Diadem woan, owa in da Zeid von de Karolinger is iwlich wuan, doss de Kronan gschlossn woan und aa aan oda meah Bigln driwa ghobt haum, äussa eha vonan
De Uamuada ko sei: da Muadaarchetyp, oana vo de wichtigstn Archetypen in da Analytischn Psychologie vom Carl Gustav Jung a Stammmuada (Ahnl), a (sognhofte) Grindarin vo an Gschlecht, Stamm oda Voik a Eazmuada, oane vo de via Weiba Sara, Rebekka, Lea und Rahel in da biblischn Genesis de Eva, de „Stammmuada“ vo oin Menschn im 1. Buach Mose, schaug Adam und Eva Eva, a genetisch errechnete „Uamuada“ vo oin Menschn, schaug Mitochondriale Eva Schau aa Eadmuada Grousse Muada
Da Muadaarchetyp aa Grousse Muada oda Uamuada is da wichtigste Archetypn in da Analytischer Psychologie vom Carl Gustav Jung. Archetypn san oigmoane Uabuida bzw. Uafoama vo da menschlichn Seej, de wo fia jedn Menschn unbewusste Bedeitung hom. Da C.G. Jung redd vo Archetypn, Uabuida vom kollektivn Unbewusstn, wo de Menschheit midananda teit. Da Uatyp vo ana Muada, de wo an imma huift, an bedingungslos gean hod, an umsoagt, an bschitzt, imma do is, wann mas braucht, dea wo ma imma vatraun ko. Voadagrindig is da Muadaarchetyp nua positiv, nua guad und freindle, es gibt do oba - wia ba oin Archetypn - a andane, a negative Seitn (Ambivalenz, Zwiespoitigkeit). De Muada, de wo di ned loslosst, de Muada ois Hex, de wo di zan "fressn" gean hod, de Glucknmuada. Wann ma in seina Jugad ned af gsunde Weis vo da Muada loslosst, nocha wead a Mo zan Muadabuali - entweda a Seichal oda a Supa-Macho. In da Sproch vom C.G. Jung muas da junge Mo sei weibliche Seitn, sein Archetypn Anima, vom Muadabuid losläsn, um a reifa Eawoxana z wean. „Meine Mutter war mir eine sehr gute Mutter. Sie hatte eine große animalische Wärme, war ungeheuer gemütlich und sehr korpulent.
Eine Wohnung ist zu vermiethen in der Stadt Eine Wohnung ist zu verlassen in der Vorstadt Eine Wohnung mit Garten ist zu haben in Hietzing is a Lokal-Poss'n mit G'saung in drei Aufzüg' vom Johann Nestroy. Des Stückl is 1837 entstaund'n aum 17. Jänna von dem Joahr ois Benefiz füa'n Nestroy söwa easchmois aufg'füaht wua'n. De Amalie soi si mit'n August vamähl'n, mecht eahm owa vuahea no auf d'Prob' stöll'n. Drum bitt's iah Freindin Luise – de wo wiaklich in' August valiabt is, ohne dass des wem wiss'n låss'n mecht' – iah'n Bräutagam zum vafüah'n. Da Eduard, dea wo seinaseits in de Amalie valiabt is, send't hamliche Briaf aun se. Da Herr von Gundlhuber wüll ausziag'n, weu'l a a greßare Wauhnung braucht („Wo hab' ich also hernach ein' Platz für'n Stiefelknecht?“), da Hausmasta Cajetan vasucht des zum vahindan, weu'l a mit dera ruhich'n Famüle Gundlhuber recht z'fried'n is. Aa de Madam Chaly üwasied'lt und da Cajetan raamt de Wohnung. Bei da Lisette vasuacht a sei Glick mit an Heiratsautråg und mit'n Hinweis, dass a söwa Hausbesitza warat. De Lisette is drum goa net so unintaressiat: „Hausherrn haben noch selten hoffnungslos geliebt.“ (1. Akt, 15. Szene) Da Eduard bitt' de Madam
Angel Dust (boarisch: Englstaub), wissnschoftli: Phencyclidin (Obkiazung vo Phenylcyclohexylpiperidin, kuaz: PCP) is a Partydrogn. Ma kos schniaffa oda raucka. De Drogn hod a dissoziative Wiakung, des hoasst, Woarnehmung, Denga und Bewusstsein keman duachanand. Noch a boa moi raucka schausd schiach aus. Uaspringle is Phencyclidin ois Medikament (Anästhetikum) entwicklt worn, is oba boid wieda vom Moarkt gnumma worn, wejs mea gschod ois gnutzt hod. Angel Dust mocht psychisch obhengi und schädigt woarscheile as Hian, as Letztare ham zmindast Vasuach mid Viachan bstetigt. Karl-Artur Kovar: Designer-Drogen der Phencyclidin-Reihe. Pharmazie in unserer Zeit. 23. Jahrg. 1994 Richard Seymour: The New Drugs. Look-Alikes, Drugs of Deception and Designer Drugs. San Francisco 1989. Commons: Phencyclidin – Sammlung vo Buidl, Videos und Audiodateien PCP. In: Erowid. (englisch) Drugscouts über PCP ChemSub Online: Phencyclidin
Ignaz Stahl (* 20. Oktoba 1790 in Wean; † 10. Jänner 1862 eb'ndå) woa'r a österreichischa Schauspüla, a Zeitgenosse vom Johann Nestroy, vom Wenzel Scholz und vom Alois Grois und wia dee hauptsächlich in Voiksstückln und Poss'n auf de daumålich'n Weana Vuastådtbühnan aungaschiat. Üwa'n Ignaz Stahl gibt's nua wenich biographische Informateaunan. In ana Saummlung von seiniche Briaf wiad a ois beliebta, z'weg'n seina Guatmütikeit oft ausg'låchta, ausg'nutzta und völlich mittellos vastuabana Schauspüla bezeichn't. Im Biographischen Lexikon des Kaiserthums Oestareich (1856–1891) vom Constantin von Wurzbach wiad a beschrieb'n ois: „[…] eine der groteskesten Gestalten des Bühnenlebens, die mit den Reformen des heutigen Theaters immer mehr und mehr verschwinden; ohne zu wollen, oft eine Quelle unauslöschlicher Heiterkeit und ein aus dem Grunde des Herzens guter und, wo er sich sehen ließ, beliebter Mensch“. Da Johann Nestroy håt füa eahm etliche Roi'n in seine Weak' eineg'schrieb'n: in Pantoffelino in Der gefühlvolle Kerckermeister (1832) in Zauwara Eigensinn in Der konfuse Zauberer (1832) in Confusionsrath Wurler in Nagerl und Handschuh (1832) in Nagelberger in Robert der Teuxel (1833) in Tischlamasta Hobelmann in Der böse Geist Lumpacivagabundus (1833) in Vawoita Miller in Die Gleichheit der Jahre (1834) in Fabrikant'n Steinröthl in Weder Lorbeerbaum noch Bettelstab (1835)
Friedrich Ernst Hopp (* 23. August 1789 in Brünn; † 23. Juni 1869 in Wean) woa'r a östarreichischa Schauspüla und Schriftstella. Da Friedrich Hopp woa da Sohn von an Fabrikaug'stöllt'n. Z'eascht håt ea ois Haundlungsreisenda und Buachhoita g'oawat und woa neb'nbei aa ois Laienschauspüla tätich. Åb 1815 woa'r a daunn hauptberuflich aun vaschiedane Theata aungaschiat, und zwoa in Brünn, Graz, Bratislava und Baden, bis a 1822 endli zum Weana Theater in der Josefstadt kumma is. Åb 1825 woa'r a dazua aa no aum Theater an der Wien tätich. In Wean is a recht boid a wiaklicha Publekumsliabling wua'n, des woa z'gleich aa de Spitz'n von seina Schauspülakarrier'. 1833 håt a den Tischlag'söll'n Leim in dera Easchtauffüahrung vom Johann Nestroy seina Poss'n Der böse Geist Lumpacivagabundus spüin deaf'n. Weu owa da Nestroy so unhamli präsent im Weana Theatabetrieb woa'r und da Hopp drum imma meahra erfoiglos wua'n is, håt ea 1846 es Theater in der Josefstadt valoss'n und aun Provinztheata weidag'måcht. Von 1847 bis 1849 woa'r a no amoi aum Carltheater, wo'r a owa nåch ana Streitarei mit'n Direkta Carl Carl wieda weggaunga is. Eascht nåchdem da Dirakta Carl g'stuam woa, is da Hopp nåch Wean z'ruckkumma, wo sei Schauspülakarrier' 1862
A Weanlechl oder Weanaigl hoaßt si de Entzündung am Aug'nliad, wenn ma duach a Binknloch schaugt - zumoindest hom de Oidn des a so gsogt. In da Medizin hoaßt des eigantlich "Hordeolum" (kummt vom lateinischen Nama "Hordeum", was sovui hoßt wie Geaschtn), drum song a manche "Geaschtnkoan" dazua. Kumma duads vo a Entzündung vo de Drüsen vo de Wimpan: Wenn de "Mollschen Schweißdrüsen" oder de "Zeisschen Toigdrüsen" entzündt san und bei dene, wenn a Eida kummt dea noch außn gäht, nachad sogt ma a "eißas Weanlechl" oder im Doktadeitschn das Doktasproch "Hordeolum externum"; san de "Meibomschen Drüsen" entzünd, na gät da Eida noch innen, zum Augapfe hi, na hoaßt des a "innas Weanlechl" oder doktarisch "Hordeolum internum". Wei meistns Bakterien d Ursach san nimmd ma, obwois meistns hamlos is a Soim mid an Antibiotikum oda'ram Deinfektionsmittl hea. Ma konn a grod desinfizian, des huifd a. Awa aufbassn, seiwa soid ma dro net rumweaka, wei si sinst de Bakterien wo andas a no osetzn kenna! Hollwich F.: Augenheilkunde. ISBN 3 13 3551108 Auge.de
Des Kufstaaliadl is aans von de bekaunntastn voikstimlichn Liadln im gaunzn deitschn Sprochraum, wegn de Touristn von gaunz iwaroi vielleicht sogoa in da gaunzn Wööd. Es is scho 1947 vom Tirola Karl Ganzer komponiat wuan. Owa eascht durch de Plottn, de wos da bayrische Sänga und Jodla Franzl Lang im 1968a Joah aufgnumman hod, is des Liadl zu dem wuan, wos heit is. Aus dem Liadl staummt a da Beinauman vo Kufstaa ois de Perle Tirois bzw. de Stood am grinan Inn und is a Botzn Reklam fia de Tourismusstood. Des Liadl bsteht aus drei Strophn mid an gjodltn Refrain. Es geht um an Urlaub in Kufstaa und es wean in aana voikstimlichn und a bißl kitschign Oat de Laundschoft, de Beag, de „Mäderl“ und da Wei bsungan. In da drittn Strophn gez daunn ums End vom Ualaub und ums Haamfoan. Oft wiad gmaant, des Kufsteinliadl waa a Tirola Voiksliadl oda womeglich goa de Regionalhymne vo duat, des wos owa ned stimmd. Da uaspringliche Jodla woa jo in da Originäu-Version vom Ganzer Koal a wengl kinstlarischa. So, wiara heit bekaunnt is, taugt a mea fias Biazööt zum Mitsingan, aa noch a boa Moß. 1981 hod da estareichische Sänga Wilfried a
Da Carlos Baliño Lopez (* 1848; † 1926) woa a kubanischa Politika. Er is ana vu de easchtn gwen, de marxistische Ideen noch Kuba brocht hom. Da Baliño hod 1892 zsaumm mim Jose Martí d'Revoluzionäre Partei vu Kuba gründt und 1903 in Club de Propaganda Socialista, den wos ma heid ois de easchte Oaganisazion vu Kuba bezeichnt, de an marxistischn Charakta ghobt hod. Späda hod a nu weidane sozialistische Gruppm ins Lem gruafn. Noch da Oktowarevoluzion 1917 in Russlaund is a im Leninismus näha kumma und hod aunschliaßnd vasuacht, mearare sozialistische Vareinigungen so z'vaändan, das da Kommunistischn Intanazionaln entsprecha dan. 1925 hod a daun mim Julio Antonio Mella und mim José Miguel Pérez d'Kommunistische Partei vu Kuba gründt kobt. Carlos Baliño: un fundador@1@2Vorlage:Toter Link/www.cubahora.cu (Seite nicht mehr abrufbar; Suche in Webarchiven) (Spanisch) Normdaten (Typ fehlt) :
De oigmoane Relativitetstheorie (dt.: allgemeine Relativitätstheorie, engl.: general relativity - moast ohne "theory") is de oigmoa akzeptiade physikalische Theorie vo da Schwaakroft (Gravitation) ois Meakmoi vo da Raumzeid. Se is anno 1915 vom Albert Einstein vaeffentlicht worn. De oigmoane Relativitetstheorie generalisiad de spezieje Relativitetstheorie sowia de Gravitationstheorie vom Newton und bschreibt de Schwaakroft ois geometrisches Meakmoi vo da boganan, viadimensionain Raumzeid. Insundaheid hod de Vabiagung vo da Raumzeid an direktn Bezug za da Energie und zan Impuis af Materie und Fejda. Spzifiziad wead de Beziahung duach de Fejdgleichunga vom Einstein. Afgrund vo da Oigmoana Relativitetstheorie san Metrikn entwicket worn, voa oim fia Schwoarze Lecha. Da Schwarzschild Koarl hod d easchte Metrik fia Schwoarze Lecha entwicket. Des is a Metrik fias Gravitagtionsfejd vo ama nedroriaradn Kugl, wo d Massn kuglsymmetrisch vadoald is. A Metrik fia rotiarade, unglodane Schwoarze Lecha. A Metrik fia elekrisch glodane und statische Schwoarze Lecha. A Metrik fia elektrisch glodane und rotiarade Schwoarze Lecha Commons: Oigmoane Relativitetstheorie – Sammlung vo Buidl, Videos und Audiodateien einstein-online.info: Allgemeine Relativitätstheorie Die Allgemeine Relativitätstheorie als Bildergeschichte Tutorial von John Baez (englisch) Skripte zur SRT und ART Spiegel Online: Verwirbelte Raumzeit: Laser-Messung bestätigt Einsteins Theorie Einstein's General Theory of Relativity on YouTube (lecture